Maci yiwen neɣ sin n yidgan imakunen i d-nemlal degtmucuha-agi iwumi nerra taṣleḍt, Ṭṭeǧra n lewḥuc d yiwen n wadeg i d-nemlal deg tmacahut n Mm-Yedmimen, d adeg icuden s agama maca yesɛa timitar n umakun acku d adeg n lewḥuc. Tiliwa yemgaraden i dyettwabedren deg wamud-agi n Tala n tḥeḍriyin d yiqelwacen deg tmacahut n Tfunast n yigujilen, anda taqcict tessared-d deg tala n tḥeḍriyin tuɣal d taḥeḍrit d tucbiḥt, yefren-itt ugellid i zzwaǧ, maca ilemẓi-nni yessared-d deg tala n yiqelwacen yeqqel d aqelwac. Tala d adeg yellan deg ugama maca tazmert tamakunt tettban-d deg wayen iḍerrun i yal yiwen ad iqarben tiliwa-nni. Akken ad naf idgan anda ttidiren yiɣersiwen am wexxam n yizem, axxam nwezrem..